শাহর-ই সুখতেহ
শাহর-ই সুখতেহ (ফার্সি: شهر سوخته, অনু. "দগ্ধ শহর"), আনু. ৩২০০ – আনু. ২৩৫০ খ্রিস্টপূর্বাব্দ, শাহর-ই সুখতে এবং শাহর-ই সোখতা নামেও বানান করা হয়, হেলমান্দ সংস্কৃতির সাথে যুক্ত বিশাল ব্রোঞ্জ যুগের নগর বসতির একটি প্রত্নতাত্ত্বিক স্থান। এটি ইরানের দক্ষিণ-পূর্ব অংশে সিস্তন ও বালুচেস্তন প্রদেশের হেলমান্দ নদীর তীরে, জহেদন-জাবোল সড়কের নিকট অবস্থিত। ২০১৪ সালের জুনে স্থানটি ইউনেস্কোর বিশ্ব ঐতিহ্যবাহী স্থানের তালিকায় স্থান পায়। শহরের অপ্রত্যাশিত উত্থান-পতনের কারণগুলো এখনো রহস্যে মোড়ানো। শহর থেকে উদ্ধারকৃত প্রত্নবস্তুগুলি সেই সময়ের কাছাকাছি সভ্যতার সাথে একটি অদ্ভুত অসঙ্গতি প্রদর্শন করে এবং এটি অনুমান করা হয়েছে যে শাহর-ই-সুখতেহ শেষ পর্যন্ত প্রাগৈতিহাসিক পারস্যের পূর্বের একটি সভ্যতার সুনির্দিষ্ট প্রমাণ প্রদান করতে পারে যা প্রাচীন মেসোপটেমিয়া থেকে স্বতন্ত্র ছিল।